Conchuncions condicionals en aragonés

As conchuncions condicionals en aragonés se fan servir en as oracions homonimas. Son conchuncions condicionals: si, como y cuan, que no son exclusivament conchuncions condicionals.

A conchunción si se puet pronunciar se, como esdevién en belsetán. Lozano, Ch., Saludas, Á.L.: (2005). Aspectos morfosintácticos del belsetán. Zaragoza: Gara d'Edizions - IFC, pp 150-151. Eixemplos d'uso:
Si yo fuese mas choven, chugarba (tensino). Francho Nagore: Gramática de la Lengua Aragonesa. Zaragoza. Mira Editores. 1989.
Se vivo i fues aguantarinos la metat que agora (belsetán).
Si s'hes presentau Franco l'habría votau a él (aragonés d'a valle de Tella). Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010, pp 184-185.

Ye muito frecuent a forma si no por:
Si no por lo que reluciba la nieu, cuasi no se bizlumbraba (cheso).
Se no perque son de goma, es hesen feto a miquetas (belsetán).

A conchunción como:
Como veigan lo fumo vendrán t'aquí (aragonés d'a valle de Tella).

A conchunción cuan:
Cuan ixe lo diz, ye que será verdat (cheso).

A vegadas en uns pocos contextos se puet omitir a conchunción condicional si. Maria Luisa Arnal Purroy: El habla de la Baja Ribagorza Occidental: Institución Fernando el Católico, 1998, p 421.
Ises por la noche, el trobarías lleno de mixons (baixo-ribagorzano).
Si hese lloviu, hesen cohiu mucho mas grano. (baixo-ribagorzano).

Tamién bi ha locucions conchuntivas como con tal que u con tal:
Con tal que vienga t'aquí.
Una muller con las garras tuertas con tal me sepa apatrusquiar es calzons y es peazos. BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN978-84-8094-061-0, p 98.

 Referencias 

 Bibliografía 
 Chabier Lozano Sierra: Aspectos Lingüisticos de Tella. Aragonés de Sobrarbe (Huesca). Gara d'Edizions - Prensas Universitarias de Zaragoza - Institución Fernando el Católico. 2010.
 BLAS GABARDA, Fernando y ROMANOS HERNANDO, Fernando, Diccionario Aragonés: Chistabín-Castellano; Gara d'Edizions. Zaragoza, 2008. ISBN978-84-8094-061-0.
 Francho Nagore: Gramática de la Lengua Aragonesa. Zaragoza. Mira Editores. 1989.

Condicionals
Aragones